Foilsiú teachtaireachta maidir le leasú caighdeánach a fhormheas, ar leasú ar shonraíocht táirge atá ann le haghaidh ainm in earnáil an fhíona, dá dtagraítear in Airteagal 17(2) agus Airteagal (3) de Rialachán Tarmligthe (AE) 2019/33 ón gCoimisiún

(2022/C 160/13)

Foilsítear an teachtaireacht seo i gcomhréir le hAirteagal 17(5) de Rialachán Tarmligthe (AE) 2019/33 ón gCoimisiún (1).

TEACHTAIREACHT MAIDIR LE LEASÚ CAIGHDEÁNACH AG ATHRÚ AN DOICIMÉID AONAIR

“Εύβοια” (Evia)

PGI-GR-A1559-AM01

Dáta na cumarsáide: 18 Eanáir 2022

TUAIRISC AR AN LEASÚ A FHORMHEAS AGUS AR NA CÚISEANNA INA LEITH

1. Saintréithe orgánaileipteacha na bhfíonta a fheabhsú

Cúis: Leis an leasú a mholtar cuirtear feabhas ar an tuairisc ar shaintréithe orgánaileipteacha na bhfíonta agus leathnaítear an tuairisc sin, chun tuairisc níos beaichte ar an táirge a sholáthar do thomhaltóirí.

Rinneadh leasuithe ar na ranna dar teideal “Tuairisc ar na fíonta” agus “Nasc leis an limistéar geografach”, trí fhaisnéis a chur leo faoin gceannteideal “Sonraí faoin táirge”.

2. Na cineálacha fíonchaor Viognier agus fíonchaor geal Moschato, in aon chomhréir, a chur le comhdhéanamh cineáil an fhíona ghil (tirim, leath-thirim, meánmhilis, milis).

Cúis: Tá na cineálacha sin an-oiriúnach don limistéar, agus táirgeadh fíonta d’ardchaighdeán fíonóireacht na gcineálacha sin.

De thoradh planduithe trialacha, roimhe seo agus le déanaí, lenar úsáideadh na cineálacha Viognier agus Moschato gil, agus de thoradh fíonóireachta i gcomhar le hOllscoil Talmhaíochta na hAithne, fuarthas fíonta den chéad scoth agus is féidir a bheith inchurtha i leith shaintréithe sonracha na bhfíonghort inár limistéar. Tá na cineálacha sin dulta in oiriúint go maith do dhálaí fáis áitiúla. Tagann saintréithe na bhfíonta geala a dhéantar as cineálacha fíonchaor Viognier, Vidiano agus fíonchaor geal Moschato le saintréithe na bhfíonta geala ar a dtugtar tuairisc sa chomhad teicniúil le haghaidh Tásc Geografach Evia agus d’fhéadfadh na saintréithe a bheith níos follasaí fiú.

Le cineál geal Moschato, táirgtear dath glas-buí gléigeal ina bhfuil gealáin órga. Tá an boladh casta, agus dea-bholaithe torthaí agus fíonchaor úr ann, mar aon le líomóid, oráiste agus bláthanna citris eile, peitil róis agus mil. Tá an tathag lán agus torthaíoch, le haigéadacht líomóide agus iarbhlas fada.

Le cineál Viognier, táirgtear dath glas-buí gléigeal ina bhfuil gealáin a bhíonn idir glas agus órga. Tá raon bolaithe sa bholadh, le hard-déine aramatach de thorthaí citris, cloiche agus trópaiceacha, agus bláthanna líomóide agus oráiste thart air. Tá an tathag láidir, lán agus torthaíoch, le haigéadacht chothromaithe agus iarbhlas fada, casta agus tathagach.

Cuidíonn na cineálacha sin le fíonta geala (tirim, leath-thirim, meánmhilis, agus milis) a tháirgeadh, ar fíonta iad lena bhfreastalaítear ar threochtaí reatha tomhaltóirí agus lena mbaineann leas tráchtála áirithe. Is féidir fíon a dhéanamh de na cineálacha sin ina n-aonar nó in éineacht le cineálacha geala eile a mholtar agus a fhástar sa limistéar (Savatiano, Assyrtiko, Roditis).

3. An cineál fíona Viognier a chur i gcomhdhéanamh cineáil an fhíona deirg (tirim, leath-thirim, meánmhilis, milis), agus soiléiriú maidir le coibhneas.

Fíon dearg ag a bhfuil TGFC Evia (tirim, leath-thirim, meánmhilis, milis), táirgtear é de chineálacha fíonchaor Mandilaria (Kountoura Mavri), Vradyano, Agiorgitiko, Liatiko, Karampraimis, Ritino, Cabernet Sauvignon, Syrah, Grenache rouge, agus Merlot, i ngach chomhréir. Is féidir cineál Viognier a úsáid i gcomhréir suas le 10 % in éineacht leis na cineálacha eile.

Cúis: Cuireadh na focail “in aon chomhréir” leis chun comhdhéanamh cineáil an táirge a shoiléiriú. Nuair a chuirtear cineál Viognier leis, táirgtear fíonta ag a bhfuil leibhéil aigéadachta níos ísle, rud lena gcuirtear feabhas, dá bhrí sin, ar cháilíocht na bhfíonta ag a bhfuil TGFC Evia. Cé go bhfástar agus go ndéantar fíon as cineál geal Viogner in éineacht leis na cineálacha dearga atá údaraithe le haghaidh fíona dheirg, tagann saintréithe torthaí dubha triomaithe atá ró-aibí air le haigéadacht úr, tathag lán agus bealaithe, struchtúr láidir le tainniní boga agus veilbhitiúla, toisc go mbíonn cineál Viognier ró-aibí ar an lá buainte.

4. Cuireadh na focail “in aon chomhréir” le comhdhéanamh cineáil an fhíona rosé (tirim, leath-thirim, meánmhilis agus milis)

Cúis: Cuireadh na focail “in aon chomhréir” leis chun comhdhéanamh cineáil an táirge a shoiléiriú.

5. An cineál Vradyano a chur leis an doiciméad aonair

Cuireadh an cineál Vradyano leis an doiciméad aonair le haghaidh na bhfíonta uile. Is trí thimpiste a fágadh é amach, cé go raibh sé liostaithe sa tsonraíocht táirge.

6. Deireadh a chur leis an gceanglas gur cheart fíonghoirt a bheith ag airde os cionn 10 méadar.

Go sonrach,

“Is é an limistéar atá laistigh de theorannacha riaracháin Aonad Réigiúnach (Maoracht roimhe seo) Evia, atá i gceist leis an limistéar críochaithe chun fíonta ag a bhfuil TGFC Evia a tháirgeadh.”

Cúis: Tá cuid de terroir oileán Evia oileánach agus tá an chuid eile faoi thionchar thírdhreach sléibhtiúil an oileáin. Go traidisiúnta, leathadh na fíonghoirt ón bhfarraige isteach chuig bun na dtrí shliabh mhóra – Sliabh Dirfi, Sliabh Telethrio agus Sliabh Ochi. Sna fíonghoirt atá taobh leis an bhfarraige táirgtear fíon ag a bhfuil na saintréithe cáilíochta céanna leis na fíonghoirt atá lonnaithe ar airde os cionn 10 méadar nó leis na fíonghoirt intíre fiú, toisc go dtéann an leoithne farraige tríothu agus í ag séideadh isteach ón gcósta agus arís de réir mar a fhilleann sí, nuair a shraontar í de bhacainn nádúrtha na sléibhte. I dtaca le fíonta a tháirgtear ó fhíonchaora a fhástar i bhfíonghoirt atá lonnaithe laistigh de theorainneacha riaracháin Aonad Réigiúnach Evia, ba cheart iad a bheith i dteideal TGFC Evia a úsáid.

Leasaíodh an roinn dar teideal “Limistéar críochaithe”.

7. Nuashonrú ar chomhad teicniúil TGFC Evia

Chun na comhaid theicniúla a nuashonrú, cuireadh na hathruithe seo a leanas i bhfeidhm ar an tsonraíocht faoin táirge agus ar an doiciméad aonair:

(a) cuireadh feabhas ar an tuairisc sa roinn dar teideal “Nasc leis an limistéar geografach”;

b) cuireadh forálacha náisiúnta leo agus cuireadh forálacha eile in ionad forálacha náisiúnta maidir leis na ceanglais agus leis na rialuithe is infheidhme i dtaca le fíonta ag a bhfuil STFC agus TGFC; agus

c) athraíodh sonraí na n-údarás rialaithe inniúil.

Rinneadh leasuithe ar na ranna dar teideal “Nasc leis an limistéar geografach”, “Ceanglais is infheidhme” agus “Rialuithe – sonraí faoi chomhlachtaí agus faoi eagraíochtaí rialaithe”.

DOICIMÉAD AONAIR

1. Ainm(neacha)

Εύβοια (Evia)

2. Cineál táisc gheografaigh

TGFC — Tásc Geografach faoi Chosaint

3. Catagóirí táirgí fíniúna

1. Fíon

4. Tuairisc ar an bhfíon nó ar na fíonta

—

1. Fíon geal tirim

TUAIRISC ACHOMAIR I SCRÍBHINN

Cuma: dath glas-líomóide éadrom.

Boladh: áirítear sa phailéad aramatach dea-bholaithe déine de phiorra, úll glas, mealbhacán, anann, mangó, aibreog agus péitseog ar bán a taobh istigh.

Blas: úire líomóide ag baint leis agus é istigh sa bhéal, agus iarbhlas torthaíoch thart uirthi. Nuair atá cineálacha fíonchaor Sauvignon Blanc, Viognier nó Malagouzia i láthair, bíonn boladh láidir ann freisin, agus dea-bholaithe seadóg, mar aon le líoma, mangó, páiseog agus féar líomóideach, agus beagán de bholadh fásra agus d’fhéar a gearradh le déanaí. Saibhir agus torthaíoch sa bhéal, agus haigéadacht fhollasach ann mar aon le hiarbhlas casta.

— Neart alcóil iomlán íosta: 11,5 % de réir toirte.

— Neart alcóil nádúrtha íosta: 11,0 % de réir toirte.

— Cion iomlán siúcra (g/l): 9,0 ar a mhéad

— Aigéadacht iomlán uasta: 7,5 i ngraim in aghaidh an lítir arna shloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— I gcás inar mó an méid siúcra ná 4 g/l, tá feidhm ag na rialacha a leagtar síos i gCuid B d’Iarscríbhinn III a ghabhann le Rialachán Tarmligthe (AE) 2019/33 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11,5 Aigéadacht iomlán íosta 3,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 200

2. Fíon geal leath-thirim

TUAIRISC ACHOMAIR I SCRÍBHINN

Cuma: dath órga éadrom le gealáin ghlasa.

Boladh: áirítear sa phailéad aramatach dea-bholaithe rós, lítsí, piobar, miontas, sinséar, caramal agus spíosraí.

Blas: saibhir agus bealaithe sa bhéal, le bolaidh dhéine bhláthacha agus spíosraí. Is deas an aigéadacht chothromaithe i gcodarsnacht leis an mbéal bealaithe atá ann, rud lena gcruthaítear iarbhlas fada.

— Neart alcóil nádúrtha íosta: 11,0 % de réir toirte.

— Cion iomlán siúcra (g/l): íosmhéid 4,5 - uasmhéid 17,5

— Aigéadacht iomlán uasta: 7,5 i ngraim in aghaidh an lítir arna shloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— I gcás inar mó an méid siúcra ná 12 g/l, tá feidhm ag na rialacha a leagtar síos i gCuid B d’Iarscríbhinn III a ghabhann le Rialachán Tarmligthe (AE) 2019/33 ón gCoimisiún.

— An t-uaschion dé-ocsaíde sulfair a cheadaítear, is é 250 milleagram in aghaidh an lítir é le haghaidh fíonta geala ina bhfuil méid siúcra, arna shloinneadh mar shuim an ghlúcóis agus an fhruchtóis, de 5 ghram in aghaidh an lítir ar a laghad (i gcomhréir leis an maolú dá bhforáiltear i gCuid B d’Iarscríbhinn I a ghabhann le Rialachán (AE) 2019/934 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11,5 Aigéadacht iomlán íosta 3,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 250

3. Fíon geal meánmhilis

TUAIRISC ACHOMAIR I SCRÍBHINN

Cuma: dath glas-buí, a d’fhéadfadh forbairt go mbeidh sé ina dhath órga lena mbaineann déine measartha agus an fíon ag aosú.

Boladh: is éard atá sa phailéad aramatach boladh casta de mhealbhacán, anann, péitseog, aibreog agus bláthanna citris.

Blas: torthaíoch sa bhéal, agus baineann na saintréithe aramatacha céanna leis agus a bhaineann leis an mboladh. Tathag measartha.

— Neart alcóil nádúrtha íosta: 11,0 % de réir toirte.

— Cion iomlán siúcra (g/l): íosmhéid 12,5 - uasmhéid 45

— Aigéadacht iomlán uasta: 7,5 i ngraim in aghaidh an lítir arna shloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— An t-uaschion dé-ocsaíde sulfair a cheadaítear, is é 250 milleagram in aghaidh an lítir é le haghaidh fíonta geala ina bhfuil méid siúcra, arna shloinneadh mar shuim an ghlúcóis agus an fhruchtóis, de 5 ghram in aghaidh an lítir ar a laghad (i gcomhréir leis an maolú dá bhforáiltear i gCuid B d’Iarscríbhinn I a ghabhann le Rialachán (AE) 2019/934 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11,5 Aigéadacht iomlán íosta 3,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 250

4. Fíon geal milis

TUAIRISC ACHOMAIR I SCRÍBHINN

Cuma: dath órga geal.

Boladh: is éard atá sa phailéad aramatach dea-bholaithe casta tiubhaithe de rós, mil, bláthanna oráiste agus luibheanna, agus beagán de bholadh milseáin imreoige. Forbraítear na dea-bholaithe leis an aosú, agus áirítear leis na dea-bholaithe sin rísíní, spíosraí milse, seacláid, caramal agus cnó coill.

Blas: sách milis sa bhéal, ach dea-aigéadacht ag tacú leis sin. dea-bholaithe an-dian de rós, mil, péitseog, caramal agus im.

Uigeacht veilbhitiúil agus iarbhlas fada dea-struchtúrtha.

— Neart alcóil nádúrtha íosta: 11,0 % de réir toirte.

— Cion iomlán siúcra (g/l): 45 ar a laghad

— Aigéadacht iomlán uasta: 7,5 i ngraim in aghaidh an lítir arna shloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— An t-uaschion dé-ocsaíde sulfair a cheadaítear, is é 250 milleagram in aghaidh an lítir é le haghaidh fíonta geala ina bhfuil méid siúcra, arna shloinneadh mar shuim an ghlúcóis agus an fhruchtóis, de 5 ghram in aghaidh an lítir ar a laghad (i gcomhréir leis an maolú dá bhforáiltear i gCuid B d’Iarscríbhinn I a ghabhann le Rialachán (AE) 2019/934 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11,5 Aigéadacht iomlán íosta 3,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 250

5. Fíon dearg tirim

TUAIRISC ACHOMAIR I SCRÍBHINN

Cuma: dath dorcha an rúibín, a d’fhéadfadh a athrú chun beith dearg nó donnrua le haosú, agus gealáin chorcairghorma ann.

Boladh: is éard atá sa phailéad aramatach dea-bholaithe ina bhfuil cumhracht chasta, dhian de phlumaí, silíní, silíní searbha, maoildearga, aibreoga, spíosraí agus piobar, agus dea-bholaithe cothromaithe den bhairille.

Blas: saibhir agus spíosrach sa bhéal, agus tainniní veilbhitiúla agus dea-aigéadacht ann. Uigeacht veilbhitiúil agus iarbhlas fada.

— Neart alcóil iomlán íosta: 12,0 % de réir toirte.

— Neart alcóil nádúrtha íosta: 11,5 % de réir toirte.

— Cion iomlán siúcra (g/l): 9,0 ar a mhéad

— Aigéadacht iomlán uasta: 7,0 i ngraim in aghaidh an lítir arna shloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— I gcás inar mó an méid siúcra ná 4 g/l, tá feidhm ag na rialacha a leagtar síos i gCuid B d’Iarscríbhinn III a ghabhann le Rialachán Tarmligthe (AE) 2019/33 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 12,0 Aigéadacht iomlán íosta 3,5 i ngraim in aghaidh an lítir arna shloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 20 Dé-ocsaíd sulfair iomlán uasta (i milleagraim in aghaidh an lítir) 150

6. Fíon dearg leath-thirim

TUAIRISC ACHOMAIR I SCRÍBHINN

Cuma: dath dorcha an rúibín, a d’fhéadfadh athrú ina dhearg nó ina dhonnrua de réir mar a théann sé in aois, agus gealáin chorcairghorma ann.

Boladh: is éard atá sa phailéad aramatach dea-bholaithe maoildeirge, plumaí, silíní agus sútha talún.

Blas: tathag measartha, beagán milis, agus tainniní éadroma ann. Iarbhlas meánach.

— Neart alcóil nádúrtha íosta: 11,5 % de réir toirte.

— Cion iomlán siúcra (g/l): íosmhéid 4,5 - uasmhéid 17,5

— Aigéadacht iomlán uasta: 7,0 i ngraim in aghaidh an lítir arna sloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— I gcás inar mó an méid siúcra ná 12 g/l, tá feidhm ag na rialacha a leagtar síos i gCuid B d’Iarscríbhinn III a ghabhann le Rialachán Tarmligthe (AE) 2019/33 ón gCoimisiún.

— An t-uaschion dé-ocsaíde sulfair a cheadaítear, is é 200 milleagram in aghaidh an lítir é le haghaidh fíonta dearga ina bhfuil méid siúcra, arna shloinneadh mar shuim an ghlúcóis agus an fhruchtóis, de 5 ghram in aghaidh an lítir ar a laghad (i gcomhréir leis an maolú dá bhforáiltear i gCuid B d’Iarscríbhinn I a ghabhann le Rialachán (AE) 2019/934 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 12,0 Aigéadacht iomlán íosta 3,5 i ngraim in aghaidh an lítir arna sloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 20 Dé-ocsaíd sulfair iomlán uasta (i milleagraim in aghaidh an lítir) 200

7. Fíon dearg meánmhilis

TUAIRISC ACHOMAIR I SCRÍBHINN

Cuma: dath dorcha an rúibín, a d’fhéadfadh athrú ina dhearg nó ina dhonnrua de réir mar a théann sé in aois, agus gealáin chorcairghorma ann.

Boladh: is éard atá sa phailéad aramatach dea-bholaithe maoildeirge, plumaí, silíní agus sútha talún.

Blas: tathag measartha, milseacht shainiúil. Iarbhlas measartha milis.

— Neart alcóil nádúrtha íosta: 11,5 % de réir toirte.

— Cion iomlán siúcra (g/l): íosmhéid 12,5 - uasmhéid 45

— Aigéadacht iomlán uasta: 7,0 i ngraim in aghaidh an lítir arna sloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— An t-uaschion dé-ocsaíde sulfair a cheadaítear, is é 200 milleagram in aghaidh an lítir é le haghaidh fíonta dearga ina bhfuil méid siúcra, arna shloinneadh mar shuim an ghlúcóis agus an fhruchtóis, de 5 ghram in aghaidh an lítir ar a laghad (i gcomhréir leis an maolú dá bhforáiltear i gCuid B d’Iarscríbhinn I a ghabhann le Rialachán (AE) 2019/934 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 12 Aigéadacht iomlán íosta 3,5 Aigéadacht luaineach uasta (i milleachoibhéisí in aghaidh an lítir) 20 Dé-ocsaíd sulfair iomlán uasta (i milleagraim in aghaidh an lítir) 200

8. Fíon dearg milis

TUAIRISC ACHOMAIR I SCRÍBHINN

Cuma: dath dorcha an rúibín, a d’fhéadfadh athrú ina dhearg nó ina dhonnrua de réir mar a théann sé in aois, agus gealáin chorcairghorma ann.

Boladh: is éard atá sa phailéad aramatach dea-bholaithe casta de phlumaí, maoildearga, silíní searbh, seacláid dorcha agus fanaile.

Blas: milis sa bhéal, agus tainniní boga, dea-aigéadacht agus dea-bholaithe plumaí, fraocháin ghorma agus subh silíní agus fanaile. Iarbhlas fada milis.

— Neart alcóil nádúrtha íosta: 11,5 % de réir toirte.

— Cion iomlán siúcra (g/l): 45 ar a laghad

— Aigéadacht iomlán uasta: 7,5 i ngraim in aghaidh an lítir arna sloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— An t-uaschion dé-ocsaíde sulfair a cheadaítear, is é 200 milleagram in aghaidh an lítir é le haghaidh fíonta dearga ina bhfuil méid siúcra, arna shloinneadh mar shuim an ghlúcóis agus an fhruchtóis, de 5 ghram in aghaidh an lítir ar a laghad (i gcomhréir leis an maolú dá bhforáiltear i gCuid B d’Iarscríbhinn I a ghabhann le Rialachán (AE) 2019/934 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 12,0 Aigéadacht iomlán íosta 3,5 i ngraim in aghaidh an lítir arna sloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 20 Dé-ocsaíd sulfair iomlán uasta (i milleagraim in aghaidh an lítir) 200

9. Fíon rosé tirim

TUAIRISC ACHOMAIR I SCRÍBHINN

Cuma: pailéad fairsing de dhathanna idir dath an bhradáin lena mbaineann déine measartha, agus dhath dian an róis, agus gealáin vialaite ann.

Boladh: is éard atá sa phailéad aramatach dea-bholaithe sútha talún, pomagránait agus silíní bigarreau.

Blas: torthaíoch agus milis sa bhéal, agus dea-bholaithe sútha talún agus pomagránait ann. aigéadacht úr agus saintréith spíosrach de phiobar dearg ann. Iarbhlas fada.

— Neart alcóil iomlán íosta: 11,5 % de réir toirte.

— Neart alcóil nádúrtha íosta: 11,0 % de réir toirte.

— Cion iomlán siúcra (g/l): 9,0 ar a mhéad

— Aigéadacht iomlán uasta: 7,5 i ngraim in aghaidh an lítir arna sloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— I gcás inar mó an méid siúcra ná 4 g/l, tá feidhm ag na rialacha a leagtar síos i gCuid B d’Iarscríbhinn III a ghabhann le Rialachán Tarmligthe (AE) 2019/33 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11,5 Aigéadacht iomlán íosta 3,5 i ngraim in aghaidh an lítir arna sloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 200

10. Fíon rosé leath-thirim

TUAIRISC ACHOMAIR I SCRÍBHINN

Cuma: pailéad fairsing de dhathanna idir dath an bhradáin lena mbaineann déine measartha, agus dhath dian an róis, agus gealáin vialaite ann.

Boladh: is éard atá sa phailéad aramatach dea-bholaithe sútha talún agus de shilíní.

Blas: torthaíoch agus milis sa bhéal, agus dea-bholaithe sútha talún ann mar aon le milseacht éadrom. Iarbhlas meánach.

— Neart alcóil nádúrtha íosta: 11,0 % de réir toirte.

— Cion iomlán siúcra (g/l): íosmhéid 4,5 - uasmhéid 17,5

— Aigéadacht iomlán uasta: 7,5 i ngraim in aghaidh an lítir arna sloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— I gcás inar mó an méid siúcra ná 12 g/l, tá feidhm ag na rialacha a leagtar síos i gCuid B d’Iarscríbhinn III a ghabhann le Rialachán Tarmligthe (AE) 2019/33 ón gCoimisiún.

— An t-uaschion dé-ocsaíde sulfair a cheadaítear, is é 250 milleagram in aghaidh an lítir é le haghaidh fíonta rosé ina bhfuil méid siúcra, arna shloinneadh mar shuim an ghlúcóis agus an fhruchtóis, de 5 ghram in aghaidh an lítir ar a laghad (i gcomhréir leis an maolú dá bhforáiltear i gCuid B d’Iarscríbhinn I a ghabhann le Rialachán (AE) 2019/934 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11,5 Aigéadacht iomlán íosta 3,5 i ngraim in aghaidh an lítir arna sloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 250

11. Fíon rosé meánmhilis

TUAIRISC ACHOMAIR I SCRÍBHINN

Cuma: pailéad fairsing de dhathanna idir dath an bhradáin lena mbaineann déine measartha, agus dhath dian an róis, agus gealáin vialaite ann.

Boladh: is éard atá sa phailéad aramatach dea-bholaithe sútha talún agus silíní.

Blas: torthaíoch agus milis sa bhéal, agus dea-bholaithe sútha talún agus dea-mhilseacht ann. Iarbhlas meánach.

— Neart alcóil nádúrtha íosta: 11,0 % de réir toirte.

— Cion iomlán siúcra (g/l): íosmhéid 12,5 - uasmhéid 45

— Aigéadacht iomlán uasta: 7,5 i ngraim in aghaidh an lítir arna sloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— Is é an t-uaschion dé-ocsaíde sulfair a cheadaítear 250 milleagram in aghaidh an lítir i gcás fíonta rosé ina bhfuil cion siúcra, arna shloinneadh mar shuim an ghlúcóis agus an fhruchtóis, de 5 ghram in aghaidh an lítir ar a laghad (i gcomhréir leis an maolú dá bhforáiltear i gCuid B d’Iarscríbhinn I a ghabhann le Rialachán (AE) 2019/934 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11,5 Aigéadacht iomlán íosta 3,5 i ngraim in aghaidh an lítir arna sloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 250

12. Fíon rosé milis

TUAIRISC ACHOMAIR I SCRÍBHINN

Cuma: pailéad fairsing de dhathanna idir dath an bhradáin lena mbaineann déine measartha, agus dhath dian an róis, agus gealáin vialaite ann.

Boladh: is éard atá sa phailéad aramatach dea-bholaithe sútha talún agus silíní.

Blas: torthaíoch agus milis sa bhéal, agus dea-bholaithe sútha talún ann. Iarbhlas meánach.

— Neart alcóil nádúrtha íosta: 11,0 % de réir toirte.

— Cion iomlán siúcra (g/l): 45 ar a laghad

— Aigéadacht iomlán uasta: 7,5 i ngraim in aghaidh an lítir arna sloinneadh mar aigéad tartarach

— Maidir leis an neart alcóil uasta, tá feidhm ag na luachanna dá bhforáiltear i reachtaíocht ábhartha an Aontais.

— Is é an t-uaschion dé-ocsaíde sulfair a cheadaítear 250 milleagram in aghaidh an lítir i gcás fíonta rosé ina bhfuil cion siúcra, arna shloinneadh mar shuim an ghlúcóis agus an fhruchtóis, de 5 ghram in aghaidh an lítir ar a laghad (i gcomhréir leis an maolú dá bhforáiltear i gCuid B d’Iarscríbhinn I a ghabhann le Rialachán (AE) 2019/934 ón gCoimisiún. Saintréithe anailíseacha ginearálta Neart alcóil iomlán uasta (de réir % toirte) Neart alcóil iarbhír íosta (de réir % toirte) 11,5 Aigéadacht iomlán íosta 3,5 i ngraim in aghaidh an lítir arna sloinneadh mar aigéad tartarach Aigéadacht luaineach uasta (i milleachoibhéisí in aghaidh an lítir) 18 Dé-ocsaíd sulfair iomlán uasta (i milleagraim in aghaidh an lítir) 250

5. Cleachtais maidir le fíonóireacht

5.1. Cleachtais fhíoneolaíocha shonracha

1. Fíon dearg a dhéanamh

Srianta maidir le fíonóireacht

Táirgtear fíon dearg ag a bhfuil TGFC Evia agus úsáid á baint as modhanna traidisiúnta chun fíon dearg a dhéanamh. Nuair a chuirtear cineál Viognier leis i gcomhréir suas le 10 %, déantar fíon as in éineacht leis na cineálacha eile agus úsáid á baint as modhanna traidisiúnta chun fíon dearg a dhéanamh.

2. Fíon rosé a dhéanamh

Srianta maidir le fíonóireacht

Baintear úsáid as teicneolaíocht úrscothach chun fíon rosé a dhéanamh agus fíon rosé ag a bhfuil TGFC Evia á tháirgeadh; le linn an choipthe alcólaigh, níor cheart an teocht a bheith níos airde ná 20 °C.

3. Cleachtais fíoneolaíochta shonracha a úsáidtear chun na fíonta a dhéanamh

Cleachtas fíoneolaíoch sonrach

I dtaca le fíon atá leath-thirim, leathmhilis agus milis, ceadaítear milsiú an fhíona i gcomhréir leis na forálacha is infheidhme (Cuid D d’Iarscríbhinn I a ghabhann le Rialachán (AE) Uimh. 2019/934).

4. Córais oiliúna fíniúnacha

An modh saothraithe

Treoraítear na fíniúnacha ina ngéaga nó ina gcuacha, agus braitheann an modh prúnála a úsáidtear ar an gcineál.

5. Fíon geal a dhéanamh

Srianta maidir le fíonóireacht

Baintear úsáid as teicneolaíocht úrscothach chun fíon geal a dhéanamh agus fíon geal ag a bhfuil TGFC Evia á tháirgeadh; le linn an choipthe alcólaigh, níor cheart an teocht a bheith níos airde ná 20 °C.

5.2. Uastáirgeacht

1. Táirgeacht uasta an táirge deiridh i heictilítir in aghaidh an heicteáir

96 heictilítear in aghaidh an heicteáir

2. Táirgeacht uasta na bhfíonchaor i gcileagraim in aghaidh an heicteáir

12 000 cileagram d’fhíonchaora in aghaidh an heicteáir

6. Limistéar geografach críochaithe

Is é an limistéar atá laistigh de theorannacha riaracháin Aonad Réigiúnach (Maoracht roimhe seo) Evia, atá i gceist leis an limistéar críochaithe chun fíonta ag a bhfuil TGFC Evia a tháirgeadh.

7. Príomhchineál(acha) fíonchaor

Cabernet Sauvignon N

Grenache blanc B

Grenache Rouge N

Merlot N

Sauvignon Blanc B

Syrah N

Viognier B

Agiorgitiko N

Aidani Aspro B

Vradyano N

Karampraimis N

Liatiko N

Malagouzia B

Mandilaria Aspri B

Monemvassia B – Monovassia, Monomvassitiko

Moschato Aspro B

Moschofilero N – Mavrofilero

Ritino N

Roditis Rs – Alepou

Savatiano Β – Doumprena Aspri, Kountoura Aspri, Perachoritiko, Sakeiko

8. Tuairisc ar an nasc, ar na naisc

8.1. Naisc stairiúla, chultúrtha, shóisialta agus eacnamaíocha

A. An nasc staire

Mar is léir ó fhianaise san Iliad, bhí an fíonsaothrú forbartha go maith sa réigiún cheana féin le linn ré Hóiméir. Ba é Abantis ainm ársa Evia (Euboea), agus tháinig an t-ainm ársa sin ó ainm a lonnaitheoirí. Ba iad muintir Abantes an chéad threibh Ghréigeach réamhstairiúil a chuir fúthu in Evia, go háirithe thart ar Halkida (Chalcis) agus Eretria, idir 2100 agus 1900 BCE. De réir miotais, is faoi thionchar na nimfí, Aba, a bhí ainm na treibhe. Ba dhaoine trodacha míleata iad a ghlac páirt, i measc nithe eile, i gCogadh na Traí faoi Rí Elephenor. Tagraíonn an file mór le rá Hóiméar d’Evia ina iomláine agus do limistéir áirithe amhail Istaia, mar limistéir ina “tháirgtear fíonchaora”.

Tagraítear do thraidisiún fíonsaothrúcháin ársa Evia sa sliocht a leanas ó Theognis ó Mhegara (784, 892):

“ηλθον δ” Ευβοιης απελοειν πεδιον... και Ληλαντου δ’αγαθον κειρεται οινοπεδου’.

Aistriúchán: “Tháinig mé chuig Evia, áit atá lán le fíniúnacha, i Lilantio álainn, mar a dtáirgtear cainníochtaí móra fíona.”

Tá traidisiún ag na fíonghoirt i gcúige Karystia freisin, a cailleadh le fada, fada an lá. Sa dara leath den 20ú haois go háirithe, bhí ról lárnach acu i ngeilleagar an réigiúin. Dhíol díoltóirí ó Karystia úrfhíon fíonchaor an réigiúin ar na margaí in Volos agus Thessaloniki. Lódáladh na mílte bairille adhmaid lán le húrfhíon ar bháid mhóra traidisiúnta ag an gcalafort in Karystos.

Sa 6ú haois CE, rinne an tíreolaí Stephanus ón mBiosáint tuairisc ar Kymi in Evia mar bhaile, cé go raibh aithne air mar chalafort (Calafort Chimi) le linn na tréimhse a bhí faoi réimeas na nIartharach (1204-1470).

I dtreo dheireadh thréimhse réimeas na n-Otamán, forbraíodh geilleagar Kymi a bhuí le táirgeadh agus trádáil fíona go príomha. Rinneadh damáiste tubaisteach don bhaile le linn an Chogaidh ar son Neamhspleáchais in 1821, cogadh a raibh ról gníomhach ag an mbaile ann. Tar éis don neamhspleáchas a bheith bainte amach, tháinig an baile chun bheith ina phríomhchathair i gcúige Karystia. Ó na 1830idí suas go deireadh an 19ú haois, bhí geilleagar Kymi i mbarr a réime, a bhuí leis an trádáil a rinneadh le táirgí talmhaíochta a táirgeadh go háitiúil (fíon, ola, síoda), mar aon le gual. Tháinig rachmas chuig muintir Kymi mar gheall ar onnmhairí fíona chuig an bhFrainc ach go háirithe.

B. Naisc chultúrtha, shóisialta agus eacnamaíocha

Tá dlúthbhaint ag fíniúnacha agus ag fíon le saol cultúrtha, sóisialta agus eacnamaíoch mhuintir na háite ó ré ársa na staire. Tá an nasc seo ann fós sa lá atá inniu ann, agus is léir sin sna himeachtaí agus sna comhdhálacha a eagraítear chun an fíon a chur chun cinn, mar aon leis na traidisiúin chultúrtha áitiúla.

Go sonrach, tá trí “bhealach fíona” dhifriúla ag Evia anois, lena gcumhdaítear an t-oileán ar fad agus lena n-áirítear gach ceann dá 17 bhfíonlann eagraithe.

Ina theannta sin, glacann fíonlanna an oileáin páirt sna himeacht Eorpacha uile chun fíon a chur chun cinn, amhail imeachtaí “Open Doors” agus Lá Eorpach na Turasóireachta Fíona.

Tá ról tábhachtach ag an bhfíon i ngeilleagar an oileáin freisin, mar phríomhtháirge san earnáil talmhaíochta agus in earnáil na gceardaithe, agus sa turasóireacht i bhfoirm na turasóireachta fíona.

8.2. Timpeallacht gheografach agus tionscnamh geografach

Táirgtear fíonta ag a bhfuil TGFC Evia laistigh de theorainneacha riaracháin Aonad Réigiúnach Evia (féach léarscáil).

Is é Evia an dara hoileán is mó de chuid na Gréige agus an séú oileán is mó sa Mheánmhuir. Síneann sé fad chósta oirthuaisceart na Gréige Lárnaí (Sterea Ellada), ó Mhurascaill Mhailíoch chuig cladach na hAtaice, agus Murascaill Evia á scaradh óna chéile. Tá cósta thuaidh agus thoir thuaidh an oileáin ar theorainn na Mara Aeigéiche.

Tá Evia roinnte ina réigiúin bheaga atá imeallaithe go nádúrtha agus iad deighilte óna chéile ag na sléibhte móra crochta atá suite ar an gcuid is mó den oileán: Sliabh Telethrio ó thuaidh, Sliabh Dirfi sa chuid lárnach den oileán agus Sliabh Ochi ó dheas. Idir na sléibhte sin, tá machairí torthúla ann, amhail Psachna agus Lilantio, mar aon le gleannta beaga agus stráicí den chósta mar a bhfuil cuasa agus góilíní (bá Karystos, Styra, etc.).

Domhanfhad 23 °48’56,14" Soir.

Domhanleithead 38 °33’42,68" Ó Thuaidh.

Achar 3 661,64 km2)

Faoiseamh

Tá an limistéar mór, agus ithreacha éagsúla agus tír-raon ilghnéitheacha ann. Is ag airde 10 m atá na chéad fhíonghoirt atá á saothrú agus tá na cinn is airde ag 600 m ar Shliabh Dirfi (1 745 m). Go traidisiúnta, chuirtí fíniúnacha ar na machairí ba thorthúla, ach sa lá atá inniu ann fástar iad ar fhánaí géara ar mhaithe leis an dea-dhraenáil agus chun gur fearr a nochtfar don ghrian iad. Tá an chuid is mó de na fíonghoirt lonnaithe ar fhánaí.

Ithir

Ó thaobh na tíreolaíochta de, is síneadh d’Attica é Evia. Is é siosta atá sa chuid is mó den talamh agus is iomaí foirmiú geolaíoch atá ann. Is cosúil go raibh an-chuid gníomhaíochta bolcánaí ann le linn thréimhse ceathartha na Ré Caenasóiche, nuair a briseadh an t-oileán den mhórthír.

Tá ithreacha éagsúla ann, idir ghaineamh, ghaineamh dúrabháin, dhúrabhán, cré ghainmheach agus chré. Baineann uigeacht mheánach le hithreacha na bhfíonghort (SL, SLC), agus tá pH neodrach acu mar aon le méid bheag carbónáite cailciam.

An aeráid

Ar bhonn sonraí meitéareolaíochta, is é aeráid na Meánmhara atá sa réigiún. Is í 18,4 °C an mheánteocht fhoriomlán bhliantúil, agus is í 24,9 °C an mheánteocht le linn mhíonna an tsamhraidh agus 10,5 °C le linn an gheimhridh. Sroichtear an mheánteocht uasta ann i mí Iúil agus an mheánteocht íosta i mí Eanáir.

Bíonn meánráta na báistí thart ar 600 mm, agus bíonn leithdháileadh na báistí tipiciúil i gcás aeráidí na Meánmhara, i.e. is troime an bháisteach idir Meán Fómhair agus mí Aibreáin. Bíonn an leibhéal imghalaithe teoiriciúil cothrom leis an leibhéal báistí le linn míonna an gheimhridh, ach níos airde le linn an timthrialla fásúil. Is iad na gaotha anoir aduaidh na príomhghaotha sa réigiún, go háirithe sa gheimhreadh, ach gaotha idir éadrom agus measartha a bhíonn ann le linn an earraigh agus an tsamhraidh.

8.3. Sonraí faoin táirge

Cuireann an aeráid, na cineálacha ithreach, na cineálacha fíonchaor a fhástar agus na modhanna feirmeoireachta agus fíonóireachta a úsáidtear uile le saintréithe cáilíochta na bhfíonta ag a bhfuil TGFC Evia.

Tá dath glas éadrom ar na fíonta geala, agus bíonn fordhath orthu uaireanta a bhíonn beagán buí. Leis an bpróifíl chumhra, cuimsítear dea-bholaithe citris, de bhláthanna agus de thorthaí aibí. Is amhlaidh sin mar gheall ar shaintréithe sonracha na gcineálacha a úsáidtear agus ar an limistéar mar a bhfástar iad, toisc go mbíonn an phróifíl éagsúil ag brath ar an suíomh agus ar an gcineál ithreach. Bíonn dea-dhoimhneacht sa bhéal ag na fíonta freisin mar aon le hiarbhlas a eascraíonn as na cineálacha a úsáidtear agus ón aibiú maith a bhaintear amach sa limistéar freisin.

Tá áit shonrach ag na fíonta rosé mar gheall ar an bpailéad fairsing dathanna a bhaineann leo mar aon le fordhathanna geala nó diana, agus eascraíonn an dath sin as na cineálacha a úsáidtear agus as an limistéar mar a bhfástar iad. Tá cumhracht chumhachtach acu, agus is iad bolaithe bláthanna agus de thorthaí dearga na bolaidh is mó atá le sonrú inti. Tá cothromaíocht na gcineálacha uile d’fhíon rosé (tirim, leath-thirim, meánmhilis agus milis) sármhaith mar gheall ar an dea-aigéadacht atá acu go príomha.

Tá dath dúdhearg, dian ag na fíonta dearga agus gealáin liathchorcra dhorcha iontu nuair atá siad óg agus gealáin donnrua iontu nuair atá siad aosaithe ar feadh roinnt blianta, mar aon le pailéad aramatach fairsing ina bhfuil blasanna de chuiríní dubha, silíní, torthaí dubha agus beagán piobair. Tá blas lán acu ina bhfuil tainniní éadroma agus tá iarbhlas láidir, fada agus torthaíoch orthu.

D’éirigh le fíonta ag a bhfuil TGFC Evia gradaim a bhuachan i gcomórtais idirnáisiúnta (Le Challenge International du Vin, an Fhrainc; Decanter, Londain an Ríocht Aontaithe; AWC, Vín; IWSC, Londain an Ríocht Aontaithe; Gradaim Idirnáisiúnta Fíona TEXSOM, Stáit Aontaithe Mheiriceá; Gradaim Rogha na Sommelier, an Ríocht Aontaithe; Craobhchomórtas Idirnáisiúnta fíona SMV, Ceanada).

8.4. Idirghníomhaíocht chúisíoch

Eascraíonn uathúlacht na bhfíonta ag a bhfuil TGFC Evia as saintréithe sonracha an limistéir (ithir, aeráid, éifeacht na ngaoth le linn an tsamhraidh), in éineacht leis na cineálacha a fhástar agus na modhanna saothraithe a úsáidtear.

Sa limistéar geografach atá críochaithe chun fíonta ag a bhfuil TGFC “Evia” a tháirgeadh, tá éagsúlacht mhór ann i dtaca le dálaí ithreach agus aeráide, agus is maith a oireann siad chun go leor cineálacha fíonchaor a aibiú. Mar gheall ar an aeráid, is iad na cineálacha fíonchaor geal is mó atá ar na machairí, agus is iad na cineálacha fíonchaor dearg is mó a fhaightear ar fhánaí na dtrí shliabh (Sliabh Telethrio ó thuaidh, Sliabh Dirfi sa chuid lárnach den oileán agus Sliabh Ochi ó dheas).

Is saintréith shonrach an limistéir iad na dálaí gaoithe, ar limistéar é a bhfuil Murascaill Evia taobh leis siar agus an Mhuir Aeigéach soir. Tagann an t-aer tais ón bhfarraige chun na sléibhte agus téann sé in airde go géar, rud a fhágtar go n-athraítear a theocht agus go n-aisiompaítear a threo. Dá thoradh sin, bíonn gaotha fabhracha ann agus difríocht mhaith idir an teocht i gcaitheamh an lae agus istoíche (suas le 10 gcéim) ar fud an oileáin iomláin, agus go háirithe le linn mhíonna an tsamhraidh ag tréimhse thús an aibithe.

I dtaca le saintréithe ardcháilíochta na bhfíonta a tháirgtear ar oileán Evia, is amhlaidh sin mar gheall ar ithreacha an réigiúin a bheith iontach ilghnéitheach, agus idir ghaineamh, ghaineamh dúrabháin, dhúrabhán, chré ghainmheach agus chré iontu.

Ar an mbealach céanna, i bhfianaise na ndálaí miocraeráide sa limistéar tionscnaimh agus idirghníomhaíocht leis an topagrafaíocht agus leis an ithir, le cineálacha fíonchaor geal agus rosé an limistéir, táirgtear fíonta ag a bhfuil tréithe a bhaineann go sonrach leis an áit mar ar fásadh iad. Aibítear na cineálacha fíonchaor Sauvignon Blanc, Moschato agus Malagouzia sa dara 10 lá de mhí Lúnasa, agus aibítear cineálacha Assyrtiko agus Viognier sa tríú 10 lá de mhí Lúnasa, agus aibítear na cineálacha Roditis agus Savatiano sa dara leath de mhí Mheán Fómhair. Bíonn dea-bholaithe torthaí, péitseog ach go háirithe, ag fíonta a dhéantar as an gcineál Sauvignon Blanc, agus bíonn saintréith ghlas acu freisin, cé nach mbíonn an tréith chomh láidir. Mar sin féin, is mór an difear a bhíonn idir na fíonta ó fhíonghort amháin go fíonghort eile, rud a thugann rogha níos mó fós don déantóir fíona. Mar shampla, le hithreacha atá níos troime, cuirtear leis an tsaintréith ghlas, ach le hithreacha atá níos éadroime, breisítear na dea-bholaithe torthaí aibí. Déantar fíonta ag a bhfuil cumhracht an-bhláthach as an cineál Malagouzia de ghnáth, agus breisíonn an chumhracht sin an pailéad aramatach go mór nuair a mheasctar le cineálacha eile é. Thairis sin, i suíomhanna mar a n-aibíonn na fíonchaora níos déanaí, is féidir leis na cineálacha Malagouzia, Aidani Aspro agus Athiri fíonta a tháirgeadh ina bhfuil cumhracht de thorthaí citris, agus í measctha le hiarbhlas saibhir a fhanann sa bhéal. I dtaca le fíonta a dhéantar as an gcineál Assyrtiko, baineann tathag agus struchtúr lán leo, mar aon le hardaigéadacht agus le dea-bholadh sainiúil a bhíonn idir boladh bláthanna agus citris. Nuair a fhástar an cineál geal Moschato i ngaineamh dúrabháin, i ndúrabhán nó in ithreacha gainmheacha cré, táirgeann sé dea-bholaithe casta de thorthaí agus d’fhíonchaor úr, líomóid, oráiste agus bláthanna citris eile, peitil róis agus mil. Tá an tathag lán agus torthaíoch, le haigéadacht líomóide agus iarbhlas fada.

Táirgeann an cineál geal Viognier ard-déine aramatach de thorthaí citris, cloiche agus trópaiceacha, agus bláthanna líomóide agus oráiste thart uirthi. Tá an tathag saibhir, lán agus torthaíoch, agus aigéadacht cothromaithe ann mar aon le hiarbhlas a fhanann sa bhéal agus atá casta agus tathagach.

Tá miocraeráid shonrach Evia agus an tionchar atá aici ar na fíonta a tháirgtear le feiceáil go ríshoiléir sna fíonta dearga a tháirgtear freisin. Sampla tipiciúil is ea feidhmiú chineál fíonchaor Syrah, fíonchaor a mbaineann feidhmeanna éagsúla leis toisc gur féidir é a úsáid chun fíonta dearga agus rosé ar ardchaighdeán a tháirgeadh. Dá bhrí sin, úsáidtear an cineál Syrah i réigiún níos leithne Evia chun fíonta a tháirgeadh, fíonta ag a bhfuil saintréithe aramatacha diana agus dlús dea-bholaithe a bhíonn éagsúil de réir shuímh an fhíonghoirt. Táirgeann fíonghoirt ag a bhfuil ithreacha gainmheacha dúrabháin fíonta a mbaineann dea-bholadh fíneálta leo, agus bíonn saintréithe feanólacha láidre ag fíonta a tháirgtear in ithreacha ina bhfuil cion ard cré agus níos lú carbónáite cailciam. Nuair a fhástar agus a dhéantar fíon as an gcineál geal Viognier taobh le cineálacha dearga an limistéir, agus go háirithithe taobh leis an gcineál Syrah, aibítear an cineál Viognier níos luaithe ná an cineál Syrah. Dá thoradh sin, bíonn na fíonchaora Viognier ró-aibí ar an lá buainte. Leis an meascán/comhordú sin, tugtar do na fíonta dearga saintréithe de thorthaí dubha ró-aibí agus aigéadacht úr. Go príomha áfach, bíonn tathag lán agus bealaithe ag na fíonta, mar aon le struchtúr láidir agus tainniní boga veilbhitiúla nuair a dhéantar fíon astu in éineacht leis an gcineál Viognier.

Ar an mbealach céanna, i bhfianaise na ndálaí miocraeráide sa limistéar tionscnaimh agus idirghníomhaíochta leis an topagrafaíocht agus leis an ithir, le cineálacha fíonchaor deirge an limistéir, táirgtear fíonta ag a bhfuil saintréithe a bhaineann go sonrach leis an áit mar ar fásadh iad. Maidir leis na cineálacha Mandilaria (Kountoura Mavri), Vradyano, Karampraimis, Ritino, Cabernet Sauvignon, Grenache rouge agus Merlot, baintear an leas is fearr as aeráid shonrach agus as gnéithe moirfeolaíocha Evia chun fíonta casta a tháirgeadh a mbaineann dea-phoitéinseal feanólach, tainniní boga maolaithe agus blas saibhir leo.

Is as cineálacha Mandilaria (Kountoura Mavri), Vradyano, Karampraimis, Ritino, Cabernet Sauvignon, Grenache rouge, Merlot agus Syrah a tháirgtear fíonta róse Evia den chuid is mó, agus cuirtear iad i bhfíonghoirt atá gar don mhuir. Tá áit shonrach acu mar gheall ar an dath dorcha rosé atá acu mar aon le castacht aramatach dian de thorthaí dearga agus blas saibhir, toisc go n-aibítear siad go han-mhaith. I gcodarsnacht leis sin, nuair a chuirtear na cineálacha sin ar na fánaí bochta istigh faoin tír, aibítear níos déanaí iad agus táirgeann siad fíonta ar a bhfuil dath éadrom róis mar aon le húire aramatach agus aigéadacht shainiúil.

9. Coinníollacha breise fíor-riachtanacha (pacáistiú, lipéadú, ceanglais eile)

Maoluithe

Creat dlíthiúil:

I Reachtaíocht an Aontais

Cineál dála breise:

Maolú ar tháirgeadh sa limistéar geografach críochaithe

Tuairisc ar na dálaí:

Airteagal 5(1) de Rialachán Tarmligthe (AE) 2019/33 ón gCoimisiún lena bhforlíontar Rialachán (AE) Uimh. 1308/2013 ó Pharlaimint na hEorpa agus ón gComhairle maidir le hiarratais ar chosaint sonrúchán tionscnaimh, tásc geografach agus téarmaí traidisiúnta in earnáil an fhíona, an nós imeachta agóide, srianta ar úsáid, leasuithe ar shonraíochtaí táirge, cealú cosanta, agus lipéadú agus cur i láthair.

Maoluithe

Creat dlíthiúil:

Sa reachtaíocht náisiúnta

Cineál dála breise:

Maolú ar tháirgeadh sa limistéar geografach críochaithe

Tuairisc ar na dálaí:

Luaitear le hAirteagal 4(c) de Chinneadh Comh-Aireachta Uimh. 392169/20.10.1999 lena leagtar síos rialacha ginearálta a bhaineann le húsáid an téarma “Fíon Áitiúil” sa tuairisc ar fhíon boird (Iris an Rialtais, Sraith II, Uimh. 1985/8.11.99) arna leasú le Cinneadh Comh-Aireachta Uimh. 321813/29.8.2007 (Iris an Rialtais, Sraith II, Uimh. 1723/29.8.2007):

“I dtaca le fíonta boird ar féidir an téarma ‘Fíon Áitiúil’ a úsáid ina leith in éineacht le tásc geografach de chúige, de mhaoracht nó de limistéar fíonsaothrúcháin atá níos lú ná maoracht, táirgfear na fíonta sin i bhfíonlanna a fheidhmíonn sa mhaoracht sin nó i maorachtaí máguaird.” Go sonrach, féadfar fíonta ag a bhfuil TGFC Evia a tháirgeadh i bhfíonlanna atá lonnaithe in Aonad Réigiúnach (maoracht roimhe seo) Evia, nó in Aonad Réigiúnach máguaird (maoracht roimhe seo) Viotia.

Forálacha breise a bhaineann le lipéadú fíona

Creat dlíthiúil:

I Reachtaíocht an Aontais

Cineál dála breise:

Forálacha forlíontacha a bhaineann le lipéadú

Tuairisc ar na dálaí:

A. Téarmaí a bhaineann le modhanna áirithe táirgthe

Airteagal 53(1), (2) agus (6) de Rialachán Tarmligthe (AE) 2019/33 ón gCoimisiún lena bhforlíontar Rialachán (AE) Uimh. 1308/2013 ó Pharlaimint na hEorpa agus ón gComhairle maidir le hiarratais ar chosaint sonrúchán tionscnaimh, tásc geografach agus téarmaí traidisiúnta in earnáil an fhíona, an nós imeachta agóide, srianta ar úsáid, leasuithe ar shonraíochtaí táirge, cealú cosanta, agus lipéadú agus cur i láthair.

Forálacha breise a bhaineann le lipéadú fíona

Creat dlíthiúil:

Sa reachtaíocht náisiúnta

Cineál dála breise:

Forálacha forlíontacha a bhaineann le lipéadú

Tuairisc ar na dálaí:

A. Téarmaí a bhaineann le modhanna áirithe táirgthe

In Airteagail 3 agus 4 de Chinneadh Aireachta Uimh. 280557/9.6.2005 lena leagtar síos fad aibiúcháin, aosúcháin agus cur ar an margadh na bhfíonta ag a bhfuil Cáilíocht Níos Fearr de Shonrúchán Tionscnaimh agus Fíonta Áitiúla, mar aon leis na téarmaí a úsáidtear agus fíonta den sórt sin á lipéadú, ar téarmaí iad a bhaineann leis an modh táirgeachta nó na modhanna ullmhúcháin (Iris an Rialtais, Sraith II, Uimh. 818/15.6.2005), leagtar síos na rialacha maidir leis na téarmaí a leanas a úsáid:

— “ΝΕΟΣ ΟΙΝΟΣ” nó “ΝΕΑΡΟΣ ΟΙΝΟΣ” (FÍON NUA)

— “ΩΡΙΜΑΝΣΗ ΣΕ ΒΑΡΕΛΙ” nó “ΩΡΙΜΑΣΕ ΣΕ ΒΑΡΕΛΙ” (AIBITHE I mBAIRILLE)

— “ΠΑΛΑΙΩΜΕΝΟΣ ΣΕ ΒΑΡΕΛΙ” nó “ΠΑΛΑΙΩΣΗ ΣΕ ΒΑΡΕΛΙ” (AIBITHE I mBAIRILLE)

— “ΟΙΝΟΠΟΙΗΘΗΚΕ ΚΑΙ ΩΡΙΜΑΣΕ ΣΕ ΒΑΡΕΛΙ” nó “ΟΙΝΟΠΟΙΗΣΗ ΚΑΙ ΩΡΙΜΑΝΣΗ ΣΕ ΒΑΡΕΛΙ” (FÍON ARNA DHÉANAMH DE I mBAIRILLE AGUS ARNA AIBIÚ I mBAIRILLE)

— “ΟΙΝΟΠΟΙΗΣΗ ΣΕ ΒΑΡΕΛΙ” nó “ΟΙΝΟΠΟΙΗΘΗΚΕ ΣΕ ΒΑΡΕΛΙ” (FÍON ARNA DHÉANAMH DE I mBAIRILLE)

B. An bhliain fíona a phriontáil ar an lipéad

I gcás ina n-úsáidtear na téarmaí “ΝΕΟΣ ΟΙΝΟΣ” nó “ΝΕΑΡΟΣ ΟΙΝΟΣ” (“FÍON NUA”) i lipéadú fíonta, tá sé sainordaitheach go gcuirfí an bhliain fíona leis, i gcomhréir le hAirteagal 1(2) de Chinneadh Aireachta Uimh. 280557/9-6-2005 lena leagtar síos fad aibiúcháin agus aosúcháin na bhfíonta ag a bhfuil Cáilíocht Níos Fearr de Shonrúchán Tionscnaimh agus Fíonta Áitiúla, agus cathain a cuireadh ar an margadh iad, mar aon leis na téarmaí a úsáidtear i lipéadú fíonta den sórt sin a bhaineann leis an modh táirgeachta nó leis na modhanna ullmhúcháin (Iris an Rialtais, Sraith II, Uimh. 818/15.6.2005).

C. Téarmaí traidisiúnta

— Téarmaí traidisiúnta i gcomhréir le Cinneadh Comh-Aireachta Uimh. 235309/7.2.2002 maidir le faomhadh na dtéarmaí traidisiúnta a úsáidtear le haghaidh fíonta (Iris an Rialtais, Sraith II, Uimh. 179/19.2.2002) atá nasctha leis an sonrúchán tionscnaimh nó leis an tásc geografach.

I gcomhréir leis an gCinneadh Aireachta thuasluaite, is iad a leanas na téarmaí traidisiúnta is féidir a úsáid i lipéadú fíonta ag a bhfuil Tásc Geografach Faoi Chosaint (TGFC) Evia:

ΛΕΥΚΟΣ ΑΠΟ ΛΕΥΚΑ ΣΤΑΦΥΛΙΑ / Blanc de blancs (Fíon geal ó fhíonchaora geala), ΛΕΥΚΟΣ ΑΠΟ ΕΡΥΘΡΑ ΣΤΑΦΥΛΙΑ / Blanc de noir (Fíon geal ó fhíonchaora dearga), ΛΕΥΚΟΣ ΑΠΟ ΕΡΥΘΡΩΠΑ ΣΤΑΦΥΛΙΑ / nó ΛΕΥΚΟΣ ΑΠΟ ΓΚΡΙΖΑ ΣΤΑΦΥΛΙΑ / Blanc de gris (Fíon geal ó fhíonchaora rosé nó Fíon geal ó fhíonchaora liatha), ΚΟΚΚΙΝΕΛΙ / kokineli (Kokineli), ΟΙΝΟΣ ΛΟΦΩΝ / Vin de collines (Fíon ó na cnocáin), ΟΙΝΟΣ ΠΛΑΓΙΩΝ / Vin de coteaux (Fíon ó na fánaí).

D. Srianta maidir le hainmneacha cineálacha

Le Cinneadh Uimh. 311498/10.7.2009 (Iris an Rialtais, Sraith II, Uimh. 1493/23.7.2009) cuirtear cosc ar ainm cineál “Monemvassia” a phriontáil ar lipéid agus ar phacáistíocht fíonta geala.

Nasc chuig an tsonraíocht táirge

http://www.minagric.gr/images/stories/docs/agrotis/POP-PGE/2021/prodiagrafes_evia170122.pdf

(1) IO L 9, 11.1.2019, lch. 2.